Ultimate Ultimate 1995

UFC: The Ultimate Ultimate (også kjent som Ultimate Ultimate 1995 eller UFC 7.5) var et mixed martial arts-arrangement holdt av Ultimate Fighting Championship den 16. desember 1995 i Mammoth Gardens i Denver i Colorado. Arrangementet ble direktesendt på pay-per-view i USA, og ble senere gitt ut på VHS.

Bakgrunn
Ultimate Ultimate 1995 bestod av en turnering med åtte deltakere hvor seiersherren vant $150 000. Arrangementet hadde også to ekstra kamper som ikke ble vist på direktesendingen.

Turneringen hadde ikke vektklasser eller vektgrenser. Kampene hadde ikke runder, men det ble innført en tidsgrense på 15 minutter for kvarfinalen og 18 minuter for kampene i semifinalen. Finalen hadde en tidsgrense på 27 minutter og, dersom nødvendig, 3 overtidsminutter.

Ultimate Ultimate 1995 var også det første UFC-arrangementet som tok i bruk dommere, som gav poeng til deltakere i kampene dersom det endte uavgjort.

Dommer i kampene var 'Big' John McCarthy.

Dan Severn vant turneringen ved å slå Oleg Taktarov i finalen.

Seks av de ni kampene endte med submission. De andre tre endte med enstemmige dommeravgjørelser (semifinalene og finalen).

Resultater

Utslagstablå

Se også 
 Ultimate Fighting Championship

Eksterne lenker
 Resultater for UU 95 på Sherdog.com
 Offisielt nettsted for UFC

Sport i 1995
Sport i USA i 1995
UFC-arrangementer
Sportsarrangementer i USA
Sport i Colorado